**แผนยุทธศาสตร์การพัฒนาการศึกษา**

**(พ.ศ. 2559 – 2563)**

**

**ส่วนการศึกษา ศาสนาและวัฒนธรรม**

**องค์การบริหารส่วนตำบลเนินแจง**

**อำเภอเมืองอุทัยธานี**

 **จังหวัดอุทัยธานี**

**บทที่ 1**

**บทนำ**

**หลักการและเหตุผล**

การจัดทำแผนยุทธศาสตร์   เป็นการจัดทำขึ้นเพื่อเป็นแนวทางในการบริหารงานทางการศึกษาของส่วนการศึกษา ศาสนาและวัฒนธรรม องค์การบริหารส่วนตำบลเนินแจง และงานที่เกี่ยวข้องกับการศึกษา  เพื่อให้ทุกส่วนงานที่เกี่ยวข้องดำเนินงานไปในทิศทางเดียวกัน เพื่อให้บรรลุวิสัยทัศน์ที่กำหนดไว้

แผนยุทธศาสตร์   จะเป็นแผนที่จะแสดงให้เห็นถึงวิสัยทัศน์ พันธกิจ  และจุดมุ่งหมายเพื่อการพัฒนาการศึกษาในอนาคต  ตลอดจนมีความสอดคล้องกับสภาพปัญหา  ความต้องการในการจัดการศึกษาท้องถิ่นตามศักยภาพ ตามความพร้อม สอดคล้องกับความต้องการของท้องถิ่น ในการทำแผนยุทธศาสตร์ การพัฒนาที่จะให้เป็นกรอบในการพัฒนาการศึกษา จึงเป็นแนวทางที่จะนำไปสู่ความสำเร็จตามวิสัยทัศน์ ได้โดยง่าย

จากปัญหาและความต้องการในการจัดการศึกษาที่ผ่านมาของตำบลเนินแจง ประกอบกับการกำหนดทิศทางการพัฒนาการศึกษาให้ไปสู่เป้าประสงค์และวิสัยทัศน์ที่ต้องการ จึงได้กำหนดวิสัยทัศน์ พันธกิจ  และจุดมุ่งหมายในการพัฒนาการศึกษา  ให้สอดคล้องกับแนวนโยบายการจัดการศึกษาในองค์กรปกครองส่วนท้องถิ่น แผนพัฒนาเศรษฐกิจและสังคมแห่งชาติ พระราชบัญญัติการศึกษาแห่งชาติ พ.ศ. 2542  และที่แก้ไขเพิ่มเติม  และตามแผนการศึกษาแห่งชาติ

**นโยบายและทิศทางการพัฒนาประเทศ**

**นโยบายและทิศทางการพัฒนาการศึกษา**

**พระราชบัญญัติการศึกษาแห่งชาติ พ.ศ. 2542 แก้ไขเพิ่มเติม พ.ศ. 2545**

มาตรา 41 องค์กรปกครองส่วนท้องถิ่นมีสิทธิจัดการศึกษาในระดับใดระดับหนึ่งหรือทุกระดับตามความพร้อมความเหมาะสมและความต้องการภายในท้องถิ่น

มาตรา 42 ให้กระทรวงกำหนดหลักเกณฑ์และวิธีการประเมินความพร้อมในการจัดการศึกษาขององค์กรปกครองส่วนท้องถิ่น และมีหน้าที่ในการประสานและส่งเสริมองค์กรปกครองส่วนท้องถิ่นให้สามารถจัดการศึกษาสอดคล้องกับนโยบายและได้มาตรฐานการศึกษารวมทั้งการเสนอแนะการจัดสรรงบประมาณอุดหนุนการจัดการศึกษาขององค์กรปกครองส่วนท้องถิ่น

**มาตรฐานการศึกษา**

 อุดมการณ์สำคัญของการจัดการศึกษาคือการจัดให้มีการศึกษาตลอดชีวิตและสร้างสังคมไทยให้เป็นสังคมแห่งการเรียนรู้การศึกษาสร้างคุณภาพชีวิตและสังคมบูรณาการอย่างสมดุลระหว่างปัญญาธรรมคุณธรรมและวัฒนธรรมเป็นการศึกษาตลอดชีวิตเพื่อคนไทยทั้งปวงมุ่งสร้างพื้นฐานที่ดีในวัยเด็กปลูกฝังความเป็นสมาชิกที่ดีของสังคมตั้งแต่วัยการศึกษาขั้นพื้นฐานและพัฒนาความรู้ความสามารถเพื่อการทำงานที่มีคุณภาพโดยให้สังคมทุกภาคส่วนมีส่วนร่วมในการจัดการศึกษาได้ตรงความต้องการของผู้เรียนและสามารถตรวจสอบได้อย่างมั่นใจว่าการศึกษาเป็นกระบวนการของการพัฒนาชีวิตและสังคมเป็นปัจจัยสำคัญในการพัฒนาประเทศอย่างยั่งยืนสามารถพึงตนเองและพึ่งกันเองได้และสามารถแข่งขันได้ในระดับนานาชาติเพื่อให้เป็นไปตามอุดมการณ์และหลักการในการจัดการศึกษาดังกล่าวจึงได้กำหนดมาตรฐานและตัวบ่งชี้ไว้ 3 มาตรฐาน

**มาตรฐานที่ 1 คุณลักษณะของคนไทยที่พึงประสงค์ทั้งในฐานะพลเมืองและพลโลก**

คนไทยเป็นคนเก่งคนดีและมีความสุข

**มาตรฐานที่ 2 แนวการจัดการศึกษา**

จัดการเรียนรู้ที่มุ่งพัฒนาผู้เรียนเป็นสำคัญและการบริหารโดยใช้สถานศึกษาเป็นฐาน

**มาตรฐานที่ 3 แนวการสร้างสังคมแห่งการเรียนรู้ / สังคมแห่งความรู้**

การสร้างวิถีการเรียนรู้และแหล่งการเรียนรู้ให้เข้มแข็ง

**มาตรฐานศูนย์พัฒนาเด็กเล็ก**

**1. มาตรฐานด้านบุคลากรมี 4 มาตรฐาน**

1.1 ผู้ดูแลเด็กมีคุณธรรม จริยธรรม มีวุฒิความรู้ความสามารถตรงกับงาน ที่รับผิดชอบหมั่นพัฒนาตนเอง เข้ากับชุมชนได้ดี

1.2 ผู้ดูแลเด็กมีความสามารถในการจัดประสบการณ์การเรียนรู้อย่างมีประสิทธิภาพ และเน้นผู้เรียนเป็นสำคัญ

1.3  ผู้บริหารศูนย์พัฒนาเด็กเล็กมีคุณธรรม จริยธรรม มีภาวะผู้นำ และมีความสามารถในการบริหารจัดการ

1.4  ผู้บริหารศูนย์พัฒนาเด็กเล็ก ผู้ดูแลเด็ก และผู้เรียนมีคุณภาพเป็นที่ยอมรับของผู้ปกครองและชุมชน

**2. มาตรฐานด้านศูนย์พัฒนาเด็กเล็ก มี 4 มาตรฐาน**
        2.1  ศูนย์พัฒนาเด็กเล็กมีการจัดหลักสูตรและกระบวนการเรียนรู้ที่เน้นผู้เรียนเป็นสำคัญ
        2.2  ศูนย์พัฒนาเด็กเล็กมีการจัดกิจกรรมส่งเสริมคุณภาพผู้เรียนอย่างหลากหลาย
        2.3 ศูนย์พัฒนาเด็กเล็กมีการจัดสภาพแวดล้อมและการบริการที่ส่งเสริมสุขภาพอนามัย และความปลอดภัยของผู้เรียน
        2.4 ศูนย์พัฒนาเด็กเล็กมีการร่วมมือกันระหว่างบ้าน องค์การศาสนา สถาบันทางวิชาการ  องค์กรภาครัฐและเอกชน  เพื่อพัฒนาวิธีการเรียนรู้ในชุมชน
**3. มาตรฐานด้านผู้เรียน มี  4  มาตรฐาน**
        3.1  ผู้เรียนมีคุณธรรม จริยธรรม และค่านิยมที่พึงประสงค์
        3.2  ผู้เรียนมีความรู้และทักษะที่จำเป็นตามหลักสูตร
        3.3  ผู้เรียนมีสุขนิสัย สุขภาพกาย และสุขภาพจิตดี
         3.4  ผู้เรียนมีสุนทรียภาพและลักษณะนิสัยด้านศิลปะ ดนตรี และการเคลื่อนไหว

**ผลการดำเนินงานตามยุทธศาสตร์ที่ผ่านมา**

 ด้านบุคลากรครูมีเพียงพอต่อการดูแลเด็กเล็ก รวม 4 คน บุคลากรได้รับการพัฒนาความรู้ทั้งศึกษาต่อและเข้ารับการฝึกอบรมอย่างต่อเนื่องสามารถในการจัดประสบการณ์การเรียนรู้อย่างมีประสิทธิภาพ และเน้นผู้เรียนเป็นสำคัญ มีการจัดกิจกรรมส่งเสริมคุณภาพผู้เรียนอย่างหลากหลาย มีการจัดสภาพแวดล้อมและการบริการที่ส่งเสริมสุขภาพอนามัย และความปลอดภัยของผู้เรียน

ด้านผู้เรียนมีจำนวนเพิ่มขึ้นทุกปี ผู้เรียนมีคุณธรรม จริยธรรม และค่านิยมที่พึงประสงค์ มีความรู้และทักษะที่จำเป็นตามหลักสูตร สุขนิสัย สุขภาพกาย และสุขภาพจิตดี มีสุนทรียภาพและลักษณะนิสัยด้านศิลปะ ดนตรี และการเคลื่อนไหว

**ปัญหาที่สถานศึกษาจะต้องดำเนินการแก้ไขปัญหาและความต้องการของประชาชน/ชุมชนในท้องถิ่น และผู้มีส่วนได้ส่วนเสียของสถานศึกษา**

 1. ด้านอาคารสถานที่ยังไม่เพียงพอในการดำเนินการ เช่น โรงอาหาร ห้องครัว ห้องสื่อการเรียนการสอน ถนนเข้าศูนย์พัฒนาเด็กเล็ก ขาดกำแพงอีก 1 ด้านและลานด้านหน้าเสาธง

 2. ด้านงบประมาณ เช่นมีงบประมาณจากองค์การบริหารส่วนตำบลเพียงด้านเดียว ศูนย์พัฒนาเด็กเล็กยังไม่มีการกำหนดรายได้อย่างจริงจัง

 3. ด้านบุคลากรครู ยังขาดความรู้ความชำนาญด้านการจัดทำเอกสารการบริหารงานศูนย์พัฒนาเด็กเล็กทั้งการจัดทำแผน การบริหารจัดการงบประมาณ การเงิน การจัดทำสื่อการเรียนที่สอดคล้องกับท้องถิ่น

**ผลการวิเคราะห์จุดแข็ง จุดอ่อน โอกาส และอุปสรรค (SWOT Analysis)**

 จุดแข็ง

1.มีบุคลากรครูเพียงพอในการดูแลเด็กเล็ก

2. มีงบประมาณในการบริหารจัดการจากองค์การบริหารส่วนตำบลเนินแจง

3. มีสื่อการเรียนการสอนเพียงพอ

 จุดอ่อน

1.บุคลากรครูขาดความรู้เรื่องระเบียบใหม่ในการบริหารจัดการศูนย์พัฒนาเด็กเล็ก

2.การจัดเก็บงบประมาณได้จากหน่วยงานต้นสังกัดเพียงส่วนเดียว

3. มีอาคารสถานที่จำกัดในการจัดการเรียนการสอน

 โอกาส

1. ผู้ปกครองให้ความร่วมมือในการส่งบุตรหลานเข้ารับการศึกษาก่อนวัยเรียน

2. รัฐบาลมีนโยบายเร่งปฏิรูปการศึกษาทุกระดับ ทุกด้าน

3. กรมส่งเสริมการปกครองท้องถิ่นมีนโยบายบรรจุครูศูนย์พัฒนาเด็กเล็กเป็นข้าราชการ

 อุปสรรค

1.มีโรงเรียนเอกชนเปิดใหม่ผู้ปกครองนำเด็กไปเรียนในเมืองมากขึ้น

2. เศรษฐกิจชุมชนเป็นแบบชาวชนา เด็กอาศัยอยู่กับปู่ ย่า ตา ยาย

**บทที่ 2**

**วิสัยทัศน์ พันธกิจ และจุดมุ่งหมายเพื่อการพัฒนา**

**วิสัยทัศน์**

 **“ส่งเสริมการศึกษา รักษาคุณความดี มีกีฬา พัฒนาคน”**

**พันธกิจ**

 1. ด้านการศึกษาปฐมวัยจัดการศึกษาเพื่อพัฒนาความพร้อมแก่เด็กก่อนวัยเรียน ให้มีพัฒนาการทางด้านร่างกาย อารมณ์ สังคมและสติปัญญา ให้เหมาะสมตามวัย เต็มตามศักยภาพและได้มาตรฐาน ปลูกฝังด้านคุณธรรมจริยธรรมที่พึงประสงค์ ให้สามารถดำรงชีวิตอยู่ในสังคมได้อย่างมีความสุข และพร้อมที่จะเข้ารับการศึกษาในระดับพื้นฐานต่อไป

 2. ด้านการจัดการศึกษาขั้นพื้นฐานส่งเสริมกิจกรรมการจัดการศึกษาขั้นพื้นฐาน เพื่อพัฒนาคนและอาชีพ ตามมาตรฐานการศึกษาเพื่อเพิ่มขีดความสามารถและศักยภาพ

3. ด้านการศึกษานอกระบบและตามอัธยาศัย จัดการศึกษานอกระบบ และตามอัธยาศัยให้ท้องถิ่นเป็นสังคมแห่งการเรียนรู้ตลอดชีวิต ก้าวทันเทคโนโลยี ดำรงชีวิตตามเศรษฐกิจพอเพียง มุ่งสู่คุณภาพชีวิตและสังคมที่ดี

4. ด้านศาสนา ศิลปวัฒนธรรม จารีต ประเพณี และภูมิปัญญาท้องถิ่น ส่งเสริม สนับสนุนและอนุรักษ์ ศาสนา ศิลปวัฒนธรรม จารีต ธรรมเนียม ประเพณี และภูมิปัญญาท้องถิ่น เพื่อเสริมสร้างเอกลักษณ์ของชาติและสอดคล้องกับวิถีชีวิตของท้องถิ่น เกิดความสมานฉันท์ อยู่ร่วมกันในสังคมอย่างมีความสุขและยั่งยืน

5. ด้านการส่งเสริมการกีฬา นันทนาการ กิจกรรมเด็ก เยาวชนและประชาชนจัดกิจกรรมเพื่อพัฒนาสุขภาพร่างกายและจิตใจ ห่างไกลยาเสพติดและแหล่งอบายมุข ควบคู่กับสร้างจิตสำนึกด้านคุณธรรม จริยธรรม พัฒนาคุณภาพชีวิตที่ดีและสังคมที่ดี

6. ด้านการพัฒนาทรัพยากรมนุษย์ เพื่อให้ความรู้ความเข้าใจแก่ประชาชนในการสร้างและพัฒนาอาชีพเพื่อคุณภาพชีวิตโดยเฉพาะในกลุ่มผู้ขากโอกาส ผู้ด้อยโอกาส ผู้พิการทุพพลภาพ ซึ่งเป็นการส่งเสริมสนับสนุนการประกอบอาชีพให้มีงานทำไม่เป็นภาระแก่สังคม

**จุดมุ่งหมายเพื่อการพัฒนา**

1. พัฒนาการจัดการเรียนการสอนระดับปฐมวัย

2. พัฒนาและส่งเสริมการจัดการศึกษาขั้นพื้นฐาน

3. พัฒนาการจัดการศึกษานอกระบบและตามอัธยาศัย

4. พัฒนาและส่งเสริมด้านศาสนา ศิลปวัฒนธรรม จารีต ประเพณี และภูมิปัญญาท้องถิ่น

5. พัฒนาและส่งเสริมการกีฬา นันทนาการ

6. พัฒนาทรัพยากรมนุษย์

|  |  |  |  |
| --- | --- | --- | --- |
| จุดมุ่งหมายเพื่อการพัฒนา(Goals) | ตัวชี้วัด(KPIs) | ข้อมูลปัจจุบัน(Baseline Data) | เป้าหมาย (Targets) |
| ปี 59-63 | ปี 59 | ปี 60 | ปี 61 | ปี 62 | ปี 63 |
| 1. พัฒนาการจัดการเรียนการสอนระดับปฐมวัย | 1. ร้อยละของอาคารสถานที่มีเพียงพอ และความปลอดภัย2. ร้อยละของบุคลากรมีความรู้ความสามารถตรงตามมาตรฐาน3. ร้อยละของของประชาชนที่มีส่วนร่วมในการจัดการศึกษา | 808050 | 10010080 | 908055 | 1008560 | 1009065 | 1009570 | 10010080 |
| 2. พัฒนาและส่งเสริมการจัดการศึกษาขั้นพื้นฐาน | 1. ร้อยละของเด็กได้ดื่มอาหารเสริม (นม)2.ร้อยละของเด็กได้ทานอาหารกลางวัน | 100100 | 100100 | 100100 | 100100 | 100100 | 100100 | 100100 |
| จุดมุ่งหมายเพื่อการพัฒนา(Goals) | ตัวชี้วัด(KPIs) | ข้อมูลปัจจุบัน(Baseline Data) | เป้าหมาย (Targets) |
| ปี 59-63 | ปี 59 | ปี 60 | ปี 61 | ปี 62 | ปี 63 |
| 3. พัฒนาการจัดการศึกษานอกระบบและตามอัธยาศัย  | 1. ร้อยละของประชาชนมีความรู้และทักษะในการประกอบอาชีพ2.ร้อยละของแหล่งเรียนรู้ สื่อที่ทันสมัย ให้ประชาชนครบทุกหมู่บ้าน | 6030 | 8080 | 6540 | 7050 | 7560 | 7870 | 8080 |
| 4. พัฒนาและส่งเสริมด้านศาสนา ศิลปวัฒนธรรม จารีต ประเพณี และภูมิปัญญาท้องถิ่น | 1. ร้อยละของการสนับสนุนกิจกรรมประเพณีของไทยทุกหมู่บ้าน2. ร้อยละของการใช้เทคโนโลยีในการจัดทำฐานข้อมูลวัฒนธรรม และประเพณี | 1030 | 6080 | 2040 | 3050 | 4060 | 5070 | 6080 |
| จุดมุ่งหมายเพื่อการพัฒนา(Goals) | ตัวชี้วัด(KPIs) | ข้อมูลปัจจุบัน(Baseline Data) | เป้าหมาย (Targets) |
| ปี 59-63 | ปี 59 | ปี 60 | ปี 61 | ปี 62 | ปี 63 |
| 5. พัฒนาและส่งเสริมการกีฬา นันทนาการ | 1.ร้อยละของเด็ก เยาวชน และประชาชน ได้ร่วมกิจกรรมด้านกีฬา | 50 | 80 | 60 | 65 | 70 | 75 | 80 |
| 6. พัฒนาทรัพยากรมนุษย์ | 1.ร้อยละของ บุคลากร เด็ก เยาวชน และประชาชน ได้ร่วมกิจกรรมด้านอบรม สัมมนา ทัศนศึกษาทั้งในและนอกสถานที่  | 20 | 45 | 25 | 30 | 35 | 40 | 45 |

**บทที่ 3**

**ยุทธศาสตร์และแนวทางการพัฒนา**

|  |  |  |
| --- | --- | --- |
| **ยุทธศาสตร์** | **แนวทางการพัฒนา** | **หน่วยงานที่รับผิดชอบ** |
| 1. ยุทธศาสตร์การพัฒนาการศึกษา | 1.1 ส่งเสริม สนับสนุนและดำเนินการการบริหารจัดการการศึกษาศูนย์พัฒนาเด็กเล็ก1.2 ส่งเสริมและสนับสนุนการศึกษาในระดับประถมศึกษา1.3 ส่งเสริมและสนับสนุนการศึกษานอกระบบและตามอัธยาศัย | ส่วนการศึกษา |
| 2. ยุทธศาสตร์การพัฒนาด้านศาสนา ศิลปวัฒนธรรม ประเพณีและภูมิปัญญาท้องถิ่น | 2.1 ส่งเสริม สนับสนุนและดำเนินการด้านศาสนา ศิลปวัฒนธรรม ประเพณีและภูมิปัญญาท้องถิ่น | ส่วนการศึกษา |
| 3. ยุทธศาสตร์การพัฒนาด้านกีฬาและนันทนาการ | 3.1 ส่งเสริม สนับสนุนและดำเนินการจัดให้มีสถานที่ในการเล่นกีฬาและนันทนาการ3.2 ส่งเสริม สนับสนุนและดำเนินการให้มีการเล่นกีฬาและนันทนาการ3.3 ส่งเสริม สนับสนุนและดำเนินการส่งนักกีฬาเข้าร่วมการแข่งขันทุกระดับ | ส่วนการศึกษา |
| 4. ยุทธศาสตร์การพัฒนาทรัพยากรมนุษย์ | 4.1 ส่งเสริม สนับสนุนและดำเนินการจัดฝึกอบรม สัมมนา ทัศนศึกษาทั้งในและนอกสถานที่ ของบุคลากรที่เกี่ยวข้องกับการศึกษา ศาสนา วัฒนธรรม กีฬาและนันทนาการ4.2 ส่งเสริม สนับสนุนและดำเนินการจัดฝึกอบรม สัมมนา ทัศนศึกษาทั้งในและนอกสถานที่ ของบุคคล ชุมชน องค์กร และสถาบันต่างๆ ที่เกี่ยวข้องกับการการศึกษา ศาสนา วัฒนธรรม กีฬาและนันทนาการ | ส่วนการศึกษา |

**บทที่ 4**

**การติดตามและการประเมินผล**

**การนำแผนยุทธศาสตร์การพัฒนาการศึกษาไปสู่การปฏิบัติ**

4.1 คณะกรรมการติดตามและประเมินผลการนำแผนยุทธศาสตร์ ฯไปสู่การปฏิบัติ

 คำสั่งองค์การบริหารส่วนตำบลตำบลเนินแจง ที่ 93 /2558 ลงวันที่ 29 พฤษภาคม 2558 โดยความเห็นชอบของคณะกรรมการการศึกษาองค์การบริหารส่วนตำบลเนินแจง ในคราวการประชุมครั้งที่1/2558 เมื่อวันที่ 7 เมษายน 2558 ได้แต่งตั้งคณะกรรมการติดตามและประเมินผลการนำแผนยุทธศาสตร์การพัฒนาการศึกษาไปสู่การปฏิบัติดังนี้

๑. นายสุเทพ ต่วนเทศ นายกอบต.เนินแจง ประธานกรรมการ

๒. นายศิริเดช ศรีสร้อย กรรมการสถานศึกษา กรรมการ

๓. พระปลัดออง ขันติโก กรรมการสถานศึกษา กรรมการ

๔. นางสาวอัฐวดี แสงแก้ว กรรมการสถานศึกษา กรรมการ

๕. นายกิตติบดี แสงอุทัย สมาชิก สภา.อบต.เนินแจง กรรมการ

๖. นางละม่อม อารีภักดิ์ สมาชิก สภา.อบต.เนินแจง กรรมการ

๗. นายกฤษณ์ สังเต็ม ผู้ทรงคุณวุฒิ กรรมการ

๘. นายไมตรี ศรีประเสริฐ ผู้ทรงคุณวุฒิ กรรมการ

๙. นายศุภากร ฉลาดธัญกิจ ผู้แทนสถานศึกษา กรรมการ

๑๐. นางนันทา เกิดโภคทรัพย์ ผู้แทนสถานศึกษา กรรมการ

๑๑. นายเกษม กาเรียน ผู้แทนประชาคม กรรมการ

๑๒. นายเฉลิม คงพรามณ์ ผู้แทนประชาคม กรรมการ

๑๓. นายจตุพล บุตรสิงห์ นักวิชาการศึกษา กรรมการ/เลขานุการ

ทั้งนี้ให้คณะกรรมการติดตามและประเมินผลการนำแผนยุทธศาสตร์การพัฒนาการศึกษาไปสู่การปฏิบัติให้คณะกรรมการติดตามและประเมินผลแผนพัฒนามีอำนาจหน้าที่ดังนี้

1. กำหนดแนวทางวิธีการในการติดตามและประเมินผลแผนพัฒนา

2. ดำเนินการติดตามและประเมินผลแผนพัฒนา

3. รายงานผลและเสนอความเห็นซึ่งได้จากการติดตามและประเมินผลแผนพัฒนาต่อคณะกรรมการการศึกษาองค์การบริหารส่วนตำบลเนินแจง ผู้บริหารท้องถิ่น และประกาศผลการติดตามและประเมินผลฯ ให้ประชาชนในท้องถิ่นทราบโดยทั่วกันอย่างน้อยภาคเรียนละ 1 ครั้ง ทั้งนี้ให้ปิดประกาศโดยเปิดเผยไม่น้อยกว่า30 วัน

4. แต่งตั้งคณะอนุกรรมการหรือคณะทำงานเพื่อช่วยปฏิบัติงานตามที่เห็นสมควร

4.2 วิธีการติดตามและประเมินผลการนำแผนยุทธศาสตร์การพัฒนาการศึกษาไปสู่การปฏิบัติจะเริ่มต้นจากองค์การบริหารส่วนตำบลเนินแจงออกคำสั่งแต่งตั้งคณะกรรมการติดตามและประเมินผลการนำแผนยุทธศาสตร์การพัฒนาการศึกษาไปสู่การปฏิบัติแล้วจัดการประชุมคณะกรรมการติดตามประเมินผลฯ เพื่อร่วมกันพิจารณากำหนดแนวทางวิธีการในการติดตามและประเมินผลฯโดยประเมินผลสำเร็จเป็นรายโครงการและประเมินสำเร็จทุกจุดมุ่งหมายเพื่อการพัฒนาว่าเป็นไปตามเป้าหมายที่กำหนดหรือไม่ ทั้งนี้ควรประเมินผลทั้งระบบ กล่าวคือประเมินทั้งปัจจัยที่ใช้ผลผลิตที่ได้รับ และผลลัพธ์ที่เกิดขึ้นเพื่อจะได้ทราบถึงปัญหาอุปสรรคที่เกิดขึ้น สำหรับนำไปใช้เป็นข้อมูลประกอบการกำหนดแนวทางในการแก้ไขปัญหาต่อไป

4.3 ห้วงระยะเวลาในการติดตามและประเมินผลการนำแผนยุทธศาสตร์การพัฒนาการศึกษาไปสู่การปฏิบัติการติดตามและประเมินผลการนำแผนยุทธศาสตร์การพัฒนาการศึกษาไปสู่การปฏิบัติอย่างน้อยปีละ 1ครั้ง ภายในเดือนธันวาคมของทุกปี ทั้งนี้ให้ปิดประกาศโดยเปิดเผยไม่น้อยกว่า 30 วัน

**ภาคผนวก**